钦定古今图书集成/理学汇编/学行典/第269卷 > 安世通
## 钦定古今图书集成/理学汇编/学行典/第269卷 > 安世通

按《宋史隐逸传》：“青城山道人安世通者，本西人，其父
有谋策，为武官，数以言干当路，不用，遂自沈于酒而
终。世通亦隐居青城山中不出。吴曦反，乃献书于成
都帅杨辅曰：‘世通在山中，忽闻关外之变，不觉大恸。
世通虽方外人，而大人先生亦尝发以入道之门。窃
以为公初得曦檄，即当还书诵其家世，激以忠义，聚
官属，军民素服号恸，因而散金发粟，鼓集忠义，闭剑
门，檄夔、梓，兴仗义之师，以顺讨逆，谁不愿从？而士大
夫皆酒缸饭囊，不明大义，尚云少屈，以保生灵，何其
不知轻重如此！夫君乃父也，民乃子也，岂有弃父而
救子之理？此非曦一人之叛，乃举蜀士大夫之叛也。
闻古有叛民无叛官，今曦叛，而士大’”夫皆缩手以听
命，是驱民而篇叛也。且曦虽叛逆，犹有所忌，未敢建
正朔，杀士大夫，尚以虚文见招，亦以公之与否卜民
之从违也。今悠悠不决，徒为妇人女子之悲，所谓停
囚长智，吾恐朝廷之失望也。凡举大事者，成败死生，
皆当付之度外，区区行年五十二矣。古人言：“可以生
而生，福也；可以死而死亦福也，决不忍汗面戴天，同
为叛民也。”辅有重名，蜀中士大夫多劝以举义者，而
世通之言尤切至。辅不能决，遂东如江陵，请吴猎举
兵以讨曦。未几，曦败，猎使蜀，荐士以世通为首云。